James Douglas Conley

**James Douglas Conley** (født 1955) er en amerikansk katolsk biskop av Lincoln i Nebraska.
## Liv og virke
### Konversjon, prest
James Douglas Conleys foreldre var Carl og Betty Conley. Han vokste opp med adoptivsøsteren Susan. Conley er av indianeravstamning (av stammen wea ved sin farmors slekt. Familien flyttet til Denver i Colorado i 1957, og til Arvada i Colorado i 1959. 

Han konverterte fra presbyterianisme til den katolske kirke den 6. desember 1975. Han mottok prestevielsens sakrament for bispedømmet Wichita den 18. mai 1985. Senere i livet kunne han oppta sine foreldre i den katolske kirke, da også de konverterte.

### Hjelpebiskop i Denver
Den 10. april 2008 utnevnte pave Benedikt XVI ham til titulærbiskop av *Cissa* og hjelpebiskop av Denver. Erkebiskopen av Denver, Charles Joseph Chaput O.F.M. Cap., bispeviet ham den 30. mai samme år; medkonsekratorer var biskop av Wichita Michael Owen Jackels og biskop av Salina, Paul Stagg Coakley. 

James Douglas Conley fungerte også som Denvers apostoliske administrator fra 8. september 2011 til 18. juli 2012. 
### Biskop av Lincoln
Den 14. september 2012 utnevnte Benedikt XVI ham til biskop av Lincoln. Den seremonielle innsettelse fant sted 20. november samme år.

Etter å ha blitt diagnostisert med alvorlig depresjon, angst, insomnia og tinnitus, ba han om midlertidig fritak fra sine plikter. Den 13. desember 2019 utnevnte pave Frans erkebiskop av Omaha, George Joseph Lucas, til apostolisk administrator av Lincoln under hans sykdomsfravær.  Han gjenopptok sine embedsoppgaver 13. november 2020.

Biskop Jamed Douglas Conley var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Marcantonio Colonna den yngre|Marcantonio Colonna]] (1724-1793) *1762
* Kardinal [[Hyacinthe-Sigismond Gerdil]] (1718-1802) *1777
* Kardinal [[Giulio Maria della Somaglia]] (1744-1830) *1788
* Kardinal [[Carlo Odescalchi]] (1785-1841) *1823
* Kardinal [[Costantino Patrizi Naro]] (1798-1876) *1828
* Kardinal [[Lucido Maria Parocchi]] (1833-1903) *1871
* [[Pave Pius X]] (1835-1914) *1884
* Kardinal [[Gaetano de Lai]] (1853–1928) *1911
* Kardinal [[Raffaele Carlo Rossi]] (1876–1948) *1920
* Kardinal [[Amleto Giovanni Cicognani]] (1883–1973) *1933
* Kardinal [[Pio Laghi]] (1922–2009) *1969
* Erkebiskop [[Charles Joseph Chaput]] (1944–) *1988
* Biskop *James Douglas Conley'' (1955–) *2012

## Referanser